Angus Buchan hou gebedsaamtrek in Kaapstad vir reën | Maroela Media
Skare by die saamtrek. Foto: Stephan Pretorius @skote_petoors / Twitter
It's Time Kaapstad is 'n eendag-geleentheid van 11:00 tot 16:00. Buchan gaan na verwagting die skare vanaf 12:00 toespreek. Die geleentheid behoort teen 14:00 klaar te wees.
"Die Here het my 'n paar maande gelede in my stiltetyd dit sterk op die hart gelê om die evangelie van Jesus Christus na Mitchells Plain te neem." Só het evangelis Angus Buchan, stigter van die It's Time-byeenkoms in Bloemfontein, in aanloop na vandag se samekoms gesê.
Buchan glo God het 'n yslike verantwoordelikheid vir verlorenes op sy skouers geplaas. "Ook vir diegene wat swak van gees en hart is, vir hulle wat in bende-aktiwiteite vasgevang is, asook in die sinnelose verontagsaming van menselewens wat daagliks op die Kaapse Vlakte plaasvind."
Angus Buchan (Foto: Shalom Ministries)
Buchan, wat op 22 April 2017 in Bloemfontein die grootste gebedsaamtrek nóg in Suid-Afrika gelei het, het einde verlede jaar dié visie ontvang vir die aanbieding van 'n soortgelyke reusegebedsaamtrek in die hartjie van die Kaapse Vlakte.
"Ek was nog nooit so opgewonde oor ons geliefde land, Suid-Afrika, nie." Ek glo die It's Time Kaapstad-geleentheid gaan 'n lig wees wat nie net oor die vasteland van Afrika gaan skyn nie, maar oor die hele wêreld," het Buchan gesê.
Dit sal die grootste massabyeenkoms nóg in Kaapstad wees. Besoekers word aangemoedig om van busse gebruik te maak om te verseker dat daar so min moontlik verkeersopeenhopings is. Reëlings is met die Golden Arrow-busdiens getref, wat busse vir die geleentheid teen kosprys beskikbaar stel.
Volgens Buchan gaan It's Time Kaapstad 'n geskiedkundige geleentheid wees en niemand kan dit bekostig om dit mis te loop nie.
Oom Angus het seker baie geloof, maar hy het een "agterdeur" wat baie mense van kwesbare minderheidsgroepe in SA nie het nie: as dit eendag REGTIG sleg gaan in SA, kan hy aanspraak maak op Britse burgerskap (hy is in Skotland gebore) en maklik SA verlaat. Helen Zille wat soms goed sê wat maklik gesien kan word as" dis maar eintlik hoe alle wit mense is", kan weer, as dit regtig begin sleg gaan vir minderhede in SA, aanspraak maak op asiel in Duitsland, want albei haar oupas kom van daar af. Mense met sulke lekker "agterdeure" moet eintlik heeltemal… Lees meer »
ONS BID SAAM – WANT DIE HERE ONSE LEWENDE GOD SOEK SY VOLK OM IN EENHEID SAAM HOM TE VERHEERLIK EN TE AANBID